Zabur
Chapter 58
Keu teupimpén kor. Meunurot ca-e: Bék peumuseunah. Zabur Nabi Daud.
2 Hai bubena peunguasa, peu kheueh ade keuputosan gata nyan? Peu kheueh gata jujoe bak watée gata peuhakém manusia?
3 Hánjeuet, gata reuncana nyang jeuhet, dan tapeubuet keukeurasan di nanggroe nyoe.
4 Ureuëng jeuhet ka sisat yoh mantong lam pruet ma awaknyan ka jiteumipée watée jihnyan ka lahé.
5 Awaknyan meuracön lagée uleue meubisa, dan jisumpai punyueng jih lagée uleue kobra nyang tulo
6 nyang hana teudeungoe su pawang nyang carông, atawa su ureuëng meurajah nyang malem.
7 Ya Allah, neuwiet kheueh gigo-gigo awaknyan, neulot kheueh tarieng singa-singa muda nyan, ya TUHAN.
8 Bah kheueh awaknyan gadôh lagée ié paseung nyang teungoh jiék, lagée aneuk panah nyang ka tumpoi mata.
9 Bah kheueh awaknyan lagée sipot nyang meuliléh meujantang jeuet keu geuneuhéut, lagée aneuëk manyak maté sigohlom jingieng peungéuh.
10 Sigohlom teupeusadar, awaknyan ka binasa, lagée tamah meupaya nyang mantong ijo dan gohlom raya habéh jipupo lé angén, siulah-ulah nyan na kheueh sinaman tho.
11 Jikalon ureuëng jeuhet teuhuköm, ureuëng jujoe lumpah galak, dan teu rhah gaki jih lam darah nyang doraka.
12 Ureuëng ramé jipeugah, "Biet ureuëng nyang jroh meuteumé pahala, keubit, na Po teu Allah nyang jeuet keuhakém di ateueh bumoe."
uzn_Latn knc_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn